Rikunarita-ORG/Wikinium huggingface dataset:
# Abelardo de la Espriella

Abelardo de la Espriella, 2026
**Abelardo Gabriel de la Espriella Otero** (teraka ny 31 Jolay 1978 tao Bogotá) dia mpisolovava, mpandraharaha ary mpanao politika Kolombiana, kandidà amin'ny fifidianana filoham-pirenena Kolombiana amin'ny taona 2026 ho an'ny hetsika *Defensores de la Patria* (*Mpiaro ny Tanindrazana*).

## Fijery ara-politika

Naneho fankasitrahana ireo mpitarika elatra havanana i De la Espriella. Manohana ny politika laissez-faire ara-toekarena sy ny fanafoanana ireo ministera izy. Nanohana ny fanapoahana baomba ireo "toby mpampihorohoro zava-mahadomelina" sy ny fandoroana ireo toeram-pambolena coca miaraka amin'ny fanampian'ny fiaramanidina amerikana ihany koa izy, ankoatra ny famaranana ny dingana fandriampahalemana miaraka amin'ireo vondrona mitam-piadiana Kolombiana.

Mpisolovava ny zo hitondra fitaovam-piadiana izy, misintona an'i Kolombia amin'ireo fikambanana iraisam-pirenena toy ny Fitsarana Iraisam-pirenena momba ny Zon'olombelona sy ny Firenena Mikambana, ary manatsara ny fifandraisana amin'i  Israely.

## Filohan'i Kolombia

| nodimbiasany |  Filoham'i Kolombia (faha-44) | mpandimby |
| --- | --- | --- |
| Gustavo "El Sapo" Petro 2022-2026 | Abelardo de la Espriella 2026-2030 |  |
# Belgrade

﻿ / ﻿

| **Belgrade**

|  |  |
| --- | --- |
| - |  |

 |
|  |
| **Velarantany** | 389,12 km2 |
| **Haavo** |  |
| Isan'ny mponina | 1,197,714 |
| Ben'ny tanàna |  |
| Firenena | NC |
| Fanjakana |  |
| Faritany |  |
| Faritra |  |
| Tanàna mifanolo-bodirindrina | Belgrade |

Serbia
I **Belgrade** dia tanàna renivohitra sy tanàna lehibe indrindra any Serbia. Eo amin’ny fihaonan’ny reniranon’i Sava (Serbia) sy Danube no misy azy io.
# Kew Gardens

Ny zaridaina eo anoloan' ny Palm House
Ny **Kew Gardens** dia vondron-jaridaina sy toera-mangarahara mampihibokla hafanana eo anelanelan' ny vakin-tanànan' i Richmond upon Thames sy i Kew, manamorona ny ony Thames any amin' ny ilany andrefan' i London. Mandrakotra velaran-tany 121 hektara izy ireo, ary misy ny iray amin' ny fanangonana zavamaniry manan-danja indrindra eran-tany — ahitana karazany 30 000 mahery — sady foibe fikarohana bôtanika malaza.

Ny toeram-panangonana zavamanirin' izy ireo dia iray amin' ny lehibe indrindra eran-tany, izay misy santionany fito tapitrisa mahery. Niorina tamin' ny tana 1759 ity toerana ity, izay lasa mampiavaka ny vanim-potoana manodidina ny nanjakan' ny mpajakavavy Victoria, izay mandray mpitsidika roa tapitrisa isan-taona, sady voasoratra ao amin' ny Lisitry ny Lova Manera-Tanin' ny UNESCO tamin' ny Jolay 2003.

## Jereo koa

* Missouri Botanical Garden

* Global Biodiversity Information Facility

* Pl@ntNet

* The Plant List
* Plants of the World Online
* Missouri Botanical Garden

* Catalogue of Life
* National Center for Biotechnology Information
* Tropicos

## Rohy ivelany

* Tranonkala ôfisialy:
# Nupedia

Lôgôn'ny Nupedia
Ny **Nupedia** dia tetikasan-drakipahalalàna naorin'i Jimmy Wales tamin'ny 9 Marsa 2000 izay niasan'i Larry Sanger amin'ny maha lehiben'ny fanontana azy, sady nahazo famatsiam-bola tamin'ny orinasa Bomis. Miavaka amin'ny Wikipedia izy noho izy sarotiny kokoa amin'ny fampidirana lahatsoratra vaovao, noho ny komity ara-tsiansa izay mikendry hanao rakipahalalàna tsara dia tsara afaka mitaha amin'ny rakipahalalàna nataon'ny matihanina amidy eny an-tsena. Heverina ho matotra kokoa izy, nefa ny havitsian'ny mpandray anjara dia namarana ny momba azy ka nikatona tanteraka ny Nupedia tamin'ny 26 Septambra 2003. Tamin'ny fotoana nijanonany dia nisy lahatsoratra 25 nampidirina tao amin'io rakipahalalàna io, 3 hafa hita tao amin'ny Wikipedia koa ary ny 74 mbola teo an-dalam-pivoarana.
# Fiteny tagalôga

|  |
| --- |
| **Tagalôga Wikang tagalog** |
| **Isan'ny mpiteny** | 22 tapitrisa (nibeazana), 65 tapitrisa (teny voalohany+faharoa) |
| **Faritany** |  Filipina |
| **Sata** | Teny ofisialy any Filipina (Filipino) |

Ny **fiteny tagalôga** dia fiteny tenenina any amin' ny tapany avaratr’ i Filipina, ao amin’ ny faritra manodidna ny renivohitr’ i Filipina, Manila, ao amin' ny fianakaviam-piteny aostrônezianina. Io fiteny io dia fiteny niavian’ ny fiteny filipinô, izay fiteny ôfisialin’ i Filipina. Olona 20 tapitrisa eo ho eo no nibe tamin’ io fiteny io ary ny isa manontolon’ ny olona miteny tagalôga (sy filipinô) dia misy eo amin’ ny 90 tapitrisa eo ho eo.

Ny fiteny filipinô dia fiteny ao amin’ ny vondrom-piteny aostrônezianina izay vondrom-piteny misy ny fiteny maley-indônezianina ary fiteny malagasy. Ny fiteny tagalôga no anisan' ny fiteny aostrônezianina be mpiteny indrindra, aorian' ny fiteny malay-indônezianina sy ny fiteny javaney.

Noho ny fanjanahan-tany espaniôla nandritry ny telonjato taona dia betsaka ny voanteny tagalaoga avy amin' ny fiteny espaniôla.
# Faritra Neôtrôpikaly

Faritra Neôtrôpikaly
Ny **Faritra Neôtrôpikaly** na dia iray amin' ny faritra biôjeôgrafika an-tanety valo. I Alfred Russel Wallace dia mamaritra ny fizaran-tany biôjeôgrafika mifanitsy amin' ny *Neotropis*, izay anarana nomena ny ampahany amin' ny Tany manambatra an' i Amerika Afovoany, an' i Karaiba, an' i Amerika Atsimo, ary ny vondro-nosy Galápagos. Ahitana an' i Amerika Atsimo sy i Amerika Afovoany hatrany atsimon' i Meksika ny Faritra Neôtrôpikaly. Tsy mitovy amin' ny an' ny Faritra Nearktika ny biby sy ny zavamaniry ao aminy noho ny fisarahana eo amin' ny kôntinanta roa.

## Jereo koa

* Faritra biôjeôgrafika an-tanety
* Faritra Afrôtrôpikaly
* Faritra Palearktika
* Faritra Indômaley
* Faritra Aostralaziana
* Faritra Nearktika
* Faritra Neôtrôpikaly
* Faritra Ôseaniana
* Faritra Antarktika